钦定古今图书集成/明伦汇编/氏族典/第060卷 > 徐朝纲
## 钦定古今图书集成/明伦汇编/氏族典/第060卷 > 徐朝纲

按《明外史徐朝纲传》：“朝纲，云南晋宁人。万历二十八
年举于乡。天启元年授安顺推官，署府事。明年，安邦
彦反，来攻，朝纲督兵民共守。土官温如璋、训导周国
光开门迎贼，朝纲方出城督战，为贼所执，胁之降，不
屈，骂贼，贼怒，刀斧交下而死。其妻闻之自缢。长子妇
举火焚舍，挈十岁女跃入烈焰中死。赠朝纲光禄少”
卿，荫子入国学，再赠光禄卿，改荫“锦衣世千户。”